Halász Kata 2010.8.1. 4:28
1723-ban született, Worcester-ben (Anglia). Eredeti neve Hannah Snell volt. Kislánykorában szeretett katonásdit játszani, de egyébként teljesen hétköznapi gyerekként élte mindennapjait.
1744-ben hozzáment James Summs-hoz, majd két évvel később megszületett kislányuk, aki sajnos egy éven belül meghalt, férje pedig hamarosan elhagyta őt. Hannah sógorától, James Gray-től (akinek később kölcsönvette a nevét) elcsente pár ruháját, hogy férfiként kiadva magát megkeresse férjét, akiről kiderítette, hogy gyilkosság elkövetése miatt kivégezték. Ezután Hannah Portsmouth-ba utazott, ahol csatlakozott a Királyi Tengerészethez. Nem tudni, hogyan sikerült eltitkolnia valódi nemét, hiszen a csaták alkalmával többször is megsérült, egyszer az ágyékán.
1750-ben, amikor egysége visszatért Angliába, tengerésztársai előtt lebukott. Hannah az újságoknak elmesélte igaz történetét, majd kérvényt nyújtott be, hogy megkapja a katonáknak járó nyugdíjat, amit meglepő módon engedélyeztek, ezzel hivatalosan is elismerve katonai szolgálatát.
Később egy kocsmát nyitott „The Female Warrior” (nyersfordításban: a női harcos) névvel. Másodjára is megházasodott és született két gyereke. 1792-ben halt meg.
Petter Hagberg valódi neve Brita Nilsdotter volt, aki 1756-ban Svédországban született. 1785-ben férjhez ment a katona Anders Peter Hagberghez, akit nemsokára behívták, hogy harcoljon az orosz-svéd háborúban (1788-1790).
Mivel Brita sokáig semmilyen hírt nem kapott férjéről, elhatározta, hogy férfinak adja ki magát és beállt a hadseregbe. Férjét véletlenül találta meg: amikor a parancsnok magához szólította Hagberget, Brita és a férje is jelentkeztek. A nő tengerészként részt vett a svenskundi és a vyborgi csatákban és mindvégig sikerült eltitkolnia valódi nemét. Később, amikor a Björkö Sundnál vívott csatában megsérült és heves tiltakozása ellenére ellátták, kiderült, hogy nem férfi.
Ugyan a svéd történelemben nem Brita volt az egyetlen nő, aki katonaként harcolt a hadseregben, de ő volt az egyedüli, aki nyugdíjat, és bátorságáért cserébe kitüntetést is kapott, valamint addig szokatlan módon megszerezte az élelmiszerkereskedelmi jogosítványt.
2010.10.4. 1